Rosalīnas

Rosalīnas (Rosalina) ir foraminīferu ģints rotaliīdu kārtā. Ģinti 1826. gadā izveidoja franču naturālists Alsids Orbiņī. Ģints tipiskā suga ir Rosalina globularis d'Orbigny, 1826. Ģeohronoloģiski rosalīnas ir zināmas no eocēna līdz mūsdienām.

 Apraksts 
Čaula trohospirāliska, plakani izliekta, brīva vai pieaugoša ar umbilikālo virsmu. Visas strauji paplašinošās kameras ir redzamas no izliektās spirāliskās puses, bet umbilikālajā pusē ir redzamas tikai pēdējā vijuma kameras, kuras iegūst trīsstūrveida vai sektorveida formu un stipri pārklājas. Turklāt, pēdējā kamera aizņem ap trešdaļu no kopējā čaulas perimetra.Loeblich, A. R.; Tappan, H. (1987). Foraminiferal Genera and their Classification. Van Nostrand Reinhold Company, New York. 561 lpp. ISBN 0-442-25937-9 Šuves spirāliskajā pusē ir iespiestas un slīpas, un pie ārējās malas atliecas atpakaļ. Umbiliks ir vaļējs, daļēji piesegts ar trīsstūrveida umbilikālajiem atlokiem, kas atiet no katras pēdējā vijuma kameras. Kameras iekšpusē ir vienkāršas un nesadalītas. Čaulas sieniņas ir no kalcīta ar organika slāņa klājumu un izteikti perforētas. Atveri veido zems starpmagināls loks umbilikālajā pusē ar šauru lūpu ap to.

 Sistemātika 
Rosalīnu ģintī ir 114 recentās sugas, bet ar izmirušajām kopā ir 228 sugas. Dažas no tām ir šādasWorld Foraminifera Database:
 ģints: Rosalina d'Orbigny, 1826
 suga: Rosalina augur Hornibrook, 1961
 suga: Rosalina bradyi (Cushman, 1915)
 suga: Rosalina depressa d'Orbigny, 1850 †
 suga: Rosalina floridensis (Cushman, 1930)
 suga: Rosalina globularis d'Orbigny, 1826
 suga: Rosalina horrida Egger, 1857 †
 suga: Rosalina paupereques Vella, 1957
 suga: Rosalina quadrata Terquem, 1882 †
 suga: Rosalina vitrizea Hornibrook, 1961

(†) - izmirušu organismu grupa.

 Atsauces 

Kategorija:Foraminīferas